text: V I I I.
  At vero Decemviro prudentia defecit, lata lege; Patribus cum plebe coNubI jus nec esto. Institutum quidem laudabile, & patritiis necessarium, sed lege non publicandum. Plurima enim in Repub. egregia, aut noxia sese offerunt, quae consilio potius arcano, quam scriptae editaeque legi sunt permittenda. Cum verò in hoc opere scribendarum de jure privato, publico, & sacro legum diligentissime essent versati Decem-viri, tandem majora, & perpetuam affectare tantam illam potestatem ausi, Appii inprimis, Virginiae vim intentantis, ambitione ac scelere invisi, finem potentiae accepêre.